D aya i nereḍ ad nexdem deg umahil-nneɣ maca,ur nessaweḍ ara ad d-nezrew akk ayen yerzan aglam ,mazal aṭas n umahil deg taɣult-a iɣef ara d-ilint tezrawin . Ayen i aɣ-yewin ad d-nefren tarrayt n Adam yerzan avris aglaman n tefransist akken ad t-nesseqdec deg teslevî tamesukant n uḍris n tmaziɣt. Deg wayen yerzan tasnilest taḍrisant aṭas n yiferdisen utlayanen i yezemren ad d-snukwun aḍris aglaman mačči anagar, iferdisen n tjerrumt d wid n tesnekyest ; llan wiyiḍ i yezemren ad ilin d iswi n tezrawin tisdawanin,ara d-yasen ɣer sdat am :  Tamawalt yettwasemrasen deg uḍris aglaman ;  Igermawal yerzan adeg deg uḍris aglaman ;  Tunmasit deg uḍris aglaman (s usemres n yigmaḍ n usninaw d yizamulen deg uḍris aglaman) ;  Assaɣ yellan gar umeskar d uḍris (tagnit n yinan, anwa i d-igellmen ?) ;  Akud yettwasemrasen deg uḍris aglaman ;  Asnekwu n tsekkiwin n uglam………..